

## STUDIJŲ KOKYBĖS VERTINIMO CENTRAS

Biudžetinė įstaiga, A. Goštauto g. 12, 01108 Vilnius, tel. (8 5) 211 3694, www.skvc.lt, el. p. skvc@skvc.lt.

Duomenys kaupiami ir saugomi Juridinių asmenų registre, kodas 111959192

|  |  |  |
| --- | --- | --- |
| LCC tarptautiniam universitetui  *Kopija:*  Lietuvos Respublikos švietimo, mokslo ir sporto ministerijai | Į 2023-09-15 | Nr. SK2-19 |
|  | |

**SPRENDIMAS**

**DĖL LCC TARPTAUTINIO UNIVERSITETO VEIKLOS ĮVERTINIMO**

2024-02- Nr. IV2-

Vadovaudamasis Lietuvos Respublikos mokslo ir studijų įstatymo 49 straipsniu; Aukštųjų mokyklų ir užsienio valstybių aukštųjų mokyklų filialų išorinio vertinimo ir akreditavimo tvarkos aprašu, vertinamosiomis sritimis ir rodikliais (toliau – Aprašas), patvirtintu Lietuvos Respublikos švietimo, mokslo ir sporto ministro 2019 m. gruodžio 19 d. įsakymu Nr. V-1529 ir Aukštosios mokyklos veiklos vertinimo metodika (toliau – Metodika), patvirtinta Studijų kokybės vertinimo centro (toliau – Centras) direktoriaus 2020 m. kovo 9 d. įsakymu Nr. V-32, Centras atliko *LCC tarptautinio universiteto* veiklos išorinį vertinimą. Centro pasitelkta tarptautinė ekspertų grupė parengė aukštosios mokyklos veiklos vertinimo išvadas, kuriose aukštosios mokyklos veikla įvertinta *teigiamai.*

Pažymėtina, kad ekspertų grupės parengtos vertinimo išvados, vadovaujantis Metodikos 41 punktu bei Aukštųjų mokyklų vertinimo komisijos nuostatų, patvirtintų Centro direktoriaus 2020 m. sausio 8 d. įsakymu Nr. V-2, 6.1 punktu, buvo svarstytos 2024 m. vasario 15 d. Aukštųjų mokyklų vertinimo komisijos (toliau – Komisija) posėdyje. Komisija pateikė motyvuotą siūlymą Centrui pritarti aukštosios mokyklos veiklos vertinimo išvadoms.

Centras, remdamasis ekspertų išvadomis, atsižvelgdamas į Komisijos rekomendaciją, vadovaudamasis Aprašo 18 ir 20 punktais,

|  |
| --- |
| ***priėmė sprendimą LCC tarptautinio universiteto veiklą įvertinti teigiamai.*** |

Atkreipiame dėmesį, kad, vadovaujantis Aprašo 27 punktu, toliau aukštojoje mokykloje turėtų būti vykdoma paskesnė veikla, kuria siekiama tobulinti aukštosios mokyklos veiklą, atsižvelgiant į išorinio vertinimo išvadas. Paskesnė veikla apima veiklos tobulinimo priemonių numatymą, jų įgyvendinimą bei stebėseną. Aukštosios mokyklos nusistatytos veiklos tobulinimo priemonės turėtų būti paskelbtos viešai ne vėliau kaip per 6 mėnesius nuo sprendimo dėl akreditavimo įsigaliojimo dienos bei apie tai turi būti informuotas Centras. Aukštoji mokykla, įgyvendindama numatytas priemones, parengia išorinio vertinimo rekomendacijų įgyvendinimo pažangos ataskaitą ir viešina ją savo tinklapyje bei, vadovaudamasi Metodikos 50.2.3. punktu, teikia ją Centrui per 3 metus nuo veiklos tobulinimo priemonių paskelbimo.

Nesutikdami su šiuo Centro sprendimu, Jūs turite teisę, vadovaudamiesi Aprašo 30 punktu, per 10 darbo dienų nuo šio sprendimo gavimo dienos pateikti motyvuotą skundą Centro sudarytai apeliacinei komisijai. Šis sprendimas taip pat gali būti skundžiamas Lietuvos Respublikos administracinių bylų teisenos įstatymo nustatyta tvarka Vilniaus apygardos administraciniam teismui (buveinės adresas – Žygimantų g. 2, Vilnius) per vieną mėnesį nuo šio sprendimo gavimo dienos.

PRIDEDAMA:

1. Aukštosios mokyklos vertinimo išvados, 35 lapai;
2. Aukštosios mokyklos vertinimo išvadų vertimas į lietuvių kalbą, 34 lapai.

Direktorius Almantas Šerpatauskas